జంబే తాషి

జాంబే తాషి (జననం 1978 – 2 నవంబర్ 2022) అరుణాచల్ ప్రదేశ్ రాష్ట్రానికి చెందిన రాజకీయ నాయకుడు. ఆయన లుమ్లా శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై  రాష్ట్ర ప్రణాళిక & పెట్టుబడి మంత్రికి సలహాదారుగా పని చేశాడు. 
రాజకీయ జీవితం
జంబే తాషి భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 అరుణాచల్ ప్రదేశ్ శాసనసభ ఎన్నికలలో లుమ్లా శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి ఏకగ్రీవంగా ఎన్నికయ్యాడు. ఆయన 2014 అరుణాచల్ ప్రదేశ్ శాసనసభ ఎన్నికలలో  ఐఎన్‌సీ అభ్యర్థిగా పోటీ చేసి స్వతంత్ర అభ్యర్థి థెగ్ త్సే రిన్‌పోచేను 1499 ఓట్ల తేడాతో ఓడించి రెండోసారి ఎమ్మెల్యేగా ఎన్నికయ్యాడు.  

జంబే తాషి 2016లో భారత జాతీయ కాంగ్రెస్ పార్టీని వీడి సెప్టెంబర్ 2016లో పీపుల్స్ పార్టీ ఆఫ్ అరుణాచల్ పార్టీలో చేరగా పార్టీ వ్యతిరేక కార్యకలాపాలకు పాల్పడినందుకు డిసెంబర్ 2016లో పార్టీ నుండి బహిష్కరించారు. ఆయన ఆ తరువాత భారతీయ జనతా పార్టీలో చేరి 2019 అరుణాచల్ ప్రదేశ్ శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌పిపి అభ్యర్థి జంపా త్రిన్లీ కుంఖాప్‌ను 1288 ఓట్ల తేడాతో ఓడించి వరుసగా మూడోసారి ఎమ్మెల్యేగా ఎన్నికయ్యాడు.

మరణం
జంబే తాషి దీర్ఘకాలిక అనారోగ్యంతో గౌహతిలోని డౌన్‌టౌన్ ఆసుపత్రిలో చికిత్స పొందుతూ 2022 నవంబర్ 2న మరణించాడు. ఆయనకు భార్య త్సెరింగ్ లాము, ఇద్దరు కుమార్తెలు, ఒక కుమారుడు ఉన్నారు.
మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2019 అరుణాచల్ ప్రదేశ్ శాసనసభ్యులు
వర్గం:2014 అరుణాచల్ ప్రదేశ్ శాసనసభ్యులు